Zastava Sovjetskog Saveza
Zastava SSSR-a je zastava crvene boje sa ukrštenim srpom i čekićem žute boje u gornjem lijevom uglu iznad kojih se nalazi zvijezda petokraka. Srp i čekić na zastavi simbolizuju radničku klasu, a zvijezda vladavinu komunističke partije. Prva zastava sa srpom i čekićem je usvojena 12. novembra 1923, a 1955. i 1980. godine su urađene sitne izmjene. Zastava je bila na snazi sve do raspada SSSR-a. Naličje zastave je čisto crvene boje.